पाएं अपने शहर की ताज़ा ख़बरें और फ्री ई-पेपरडाउनलोड करें
बच्चे ही नहीं, बल्कि मम्मियां भी इन कैंप में आ रही हैं। इस वजह से हमें खासतौर पर उनके लिए क्लास की व्यवस्था करनी पड़ रही है। पहले हमने बच्चों के लिए कोर्स लांच किए थे। बाद में उनकी मम्मियों ने भी कई कोर्सों में रुचि दिखाईं। ये बाते समर कैंप की संचालिका रेखा ने किया।
शहर के स्कूलों और संस्थानों में इन दिनों समर कैंप लगे हुए हैं। मस्ती की इन पाठशालाओं में बच्चे बहुत कुछ सीख रहे हैं। अभिभावक इस बात से खुश हैं कि बच्चे कैंपों में खुशी खुशी जा रहे हैं। कैंप संचालकों का कहना है कि इस बार दोगुने बच्चे आ रहे हैं। बाल भवन में चल रहे कैंप में बच्चों को डांस, ड्राइंग, म्यूजिक इंस्ट्रूमेंट बजाना व कराटे एक्टीविटीज सिखाई जा रही हैं। ब्यूटीशियन, फैशन डिजाइनिंग, कंप्यूटर व इंग्लिश स्पीकिंग कोर्स भी कराए जा रहे हैं।
कराटे कोच हरीश सिराधना ने बताया कि निजी स्कूलों में भी समर कैंप में पहुंचने वाले स्टूडेंट्स की तादाद इस बार काफी है। बच्चे भी बाहर घूमने की बजाय इन समर कैंप में आना ज्यादा पसंद कर रहे हैं। सेक्टर चार की बबीता ने अपने बेटे का एडमिशन बाल भवन में करवाया है। उनकी डांस में रुचि है, लेकिन उन्हें अच्छा डांस नहीं आता। जब कोई फैमिली फंक्शन होता है, तो वह सोचती है कि वह भी बढिय़ा डांस करे। कैंप में मम्मियों की रुचि को देखते हुए शाम को अलग से क्लास शुरू की है।
बाल भवन में भी शुरू होंगे म्यूजिक कोर्स
हिसारत्न संगीत सीखने के इच्छुक अभिभावकों के लिए एक अच्छी खबर है। बाल भवन में जल्द ही म्यूजिक कोर्स शुरू किए जा रहे हैं। यह कोर्स तीन और छह महीने के होंगे। इन कोर्सेज की फीस भी कम होगी। इन कोर्स को शुरू करने के लिए विभाग को एक विशेष ग्रांट भी जारी की गई है।
इवनिंग क्लासिस में होंगे कोर्स
बाल भवन प्रशासन की ओर से शुरू किए जा रहे इन कोर्सेज की कक्षाएं शाम को लगा करेंगी, ताकि स्कूली बच्चे आराम से इनमें दाखिला ले सकें। इन कोर्स की फीस भी काफी कम होगी। बाल भवन अधिकारियों के मुताबिक नो प्रोफिट नो लॉस के आधार भी इन कोर्सेज की फीस तय की जाएगी। इसके लिए म्यूजिक टीचर भी अप्वाइंट किए जाएंगे। इन कोर्स की अवधि तीन व छह महीने की होगी। इन कोर्सेज के बाद बच्चों को सर्टिफिकेट भी दिए जाएंगे। इन कोर्सेज के बाल भवन प्रशासन नए म्यूजिक इंस्ट्रूमेंट्स की भी खरीद करेगा। म्यूजिक इंस्ट्रूमेंट्स की खरीद के लिए राष्ट्रीय बाल भवन विभाग द्वारा दो लाख रुपये की ग्रांट भी दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn